La Peraleja

La Peraleja [laperaLEĥa] (La Pirarbeto) estas municipo de Hispanio, en la Provinco Kvenko, regiono de Kastilio-Manĉo.

 Loĝantoj 
La loĝanto nomiĝas peralejero [peraleĤEro]. La censita loĝantaro en 2016 estis de 104 loĝantoj kaj la denseco estas de 2,98 loĝ/km².

 Situo 
La Peraleja estas situanta en la orienta parto de Kastilio-Manĉo en la komarko aŭ distrikto Kvenka Alkario en la norda parto de la Provinco Kvenko, je altitudo de 873 m super marnivelo. La areo de ties teritorio estas de 34,91 km². La geografiaj koordinatoj estas 40°14′11″N 2°33′12″Ok. Ĝi situas je ĉirkaŭ 16 km el Huete, kaj je 54 km el Kvenko, provinca ĉefurbo.

 Historio 
Aperis arabaj restaĵoj, kiel enrokaj elfositaj tomboj kaj ceramiko.

Post la Hispana Enlanda Milito, kiu estis sangelverŝa speciale en tiu vilaĝo, la loĝantaro falis, tio estis oni perdis loĝantojn pro diversaj tialoj: nome bataloj, prizono, politika persekutado, mortpafadoj, malsato ktp. Ĝis meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe La Peraleja kun pli ol mil loĝantoj, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe La Peraleja kie oni alvenis al la nunaj 104.

 Ekonomio 
Agrikulturo (olivoj kaj cerealoj) kaj brutobredado tradicie. Servoj kaj loĝejoj.

 Vidu ankaŭ 
 Municipoj de Provinco Kvenko

Kategorio:Municipoj de Provinco Kvenko